**Ministru kabineta rīkojuma projekta “Par ģenerāļa dienesta pakāpes piešķiršanu Kasparam Podiņam” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par ģenerāļa dienesta pakāpes piešķiršanu Kasparam Podiņam” (turpmāk – Projekts) sagatavots, lai saskaņā ar likuma “Par Valsts ieņēmumu dienestu” 25.panta otro daļu un Ministra kabineta 2018.gada 21.novembra noteikumu Nr.708 “Noteikumi par Valsts ieņēmumu dienesta Iekšējās drošības pārvaldes, muitas iestāžu, nodokļu un muitas policijas ierēdņu dienesta pakāpēm” 4.punktu un 1.pielikumā norādīto, pēc finanšu ministra ieteikuma piešķirtu Valsts ieņēmumu dienesta (turpmāk – VID) Nodokļu un muitas policijas pārvaldes direktoram Kasparam Podiņam ģenerāļa dienesta pakāpi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | K.Podiņš VID Finanšu policijas un vēlāk Nodokļu un muitas policijas sistēmā strādā kopš 1994.gada. No 1994.gada 1.marta līdz 2001.gada 31.janvārim pildīja Finanšu izziņas departamenta (vēlāk VID Finanšu policijas pārvaldes) izziņas inspektora amata pienākumus. No 2002.gada 1.februāra K.Podiņš bija pārcelts vadītāja amatā un šobrīd ieņem VID Nodokļu un muitas policijas pārvaldes direktora amatu.  K.Podiņam ir maģistra grāds tiesību zinātnēs un otrā līmeņa profesionālā augstākā izglītība ekonomikā. No 2016.gada 11.maija K.Podiņam ir piešķirta muitas pulkveža dienesta pakāpe.  K.Podiņam uzticēto amata pienākumu izpilde ir saistīta ar apjomīgu informācijas analīzi un sarežģītu problēmjautājumu risināšanu. Pildot amata pienākumus K.Podiņam raksturīga psiholoģiska noturība, pārdomāta lēmumu pieņemšana, spēja orientēties sarežģītās situācijas, prasme vadīt, organizēt un kontrolēt padoto darbu. K.Podiņš ir komunikabls, nosvērts, korekts attiecībās ar kolēģiem. Viņa uzkrātā darba pieredze, zināšanas un godprātīga attieksme pret amata pienākumiem nodrošina augstu darba kvalitāti.  K.Podiņš ir ieguldījis lielu darbu, apliecinājis savu kompetenci un pieredzi VID Nodokļu un muitas policijas pārvaldes struktūras pilnveidē un darba organizēšanā.  K.Podiņa vadībā apvienotā VID nodokļu un muitas policijas pārvalde ir uzlabojusi VID darba rezultātus. Piemēram, 2018.gadā ievērojami palielinājās uzsākto kriminālprocesu skaits – par vairāk kā 800 procesiem salīdzinājumā ar 2017.gadu. Viens no VID stratēģijas galvenajiem rezultatīvajiem rādītājiem ir no prokuratūras atpakaļ VID atgriezto kriminālvajāšanas uzsākšanai nodoto kriminālprocesu īpatsvars (procentos). 2017.gadā rādītāja vērtība valsts ieņēmumu jomā bija 5.2% un muitas lietu jomā – 0.9%. Kopš 2018.gada no prokuratūras nav atgriezts neviens kriminālvajāšanai nosūtītais kriminālprocess. VID Nodokļu un muitas policijas pārvaldē 2018.un 2019.gadā uzsākti nozīmīgi kriminālprocesi, piemēram, pret organizēto personu grupu, kas nodarbojās ar marihuānas audzēšanu un realizāciju un kontrabandu lielā apmērā, apturēts PVN izkrāpēju un noziedzīgi iegūtu līdzekļu legalizētāju grupējums, kā arī citi apjomīgi un sarežģīti procesi.  2018.gadā veiktajā darbinieku aptaujā par jaunizveidotās struktūrvienības darbinieku apmierinātību ar savstarpējo sadarbību, informācijas apmaiņu, pienākumu sadali pārvaldē, tiešā vadītāja darbu un pārvaldes vadītāja darbu, iegūts augsts vērtējums 7.96 (10 punktu skalā), kas liecina par labu struktūrvienības pārvaldību.  Par nozīmīgu personisko ieguldījumu K.Podiņš ir apbalvots ar VID 2.pakāpes Goda zīmi, Latvijas Republikas Finanšu ministrijas Goda rakstu, Valsts policijas Goda zīmi. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Projekts šo jomu neskar. |  |  |  | | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | Projekts šo jomu neskar. |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar. | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Finanšu ministrs J.Reirs

Krišāne, 67095610

Marite.Krisane@fm.gov.lv